|  |  |
| --- | --- |
| Kokous | **Vanhusneuvoston kokous 6/2019**  |
| Aika, paikka | Keskiviikko 25.9.2019 kello 14.00-15.34, kaupungintalo, kokoustila Imatrankoski (h 308) |
| Osallistujat | Sinikka Poskiparta, Imatran kansalliset seniorit ry.Erkki Päivärinta, Imatran Seudun Sotaorvot ja Kaatuneiden Omaiset ry.Timo Saarinen, StoraEnson Eläkeläiset ry.Anita Sairanen, Vuoksenniskan Eläkkeensaajat ry.Anna-Liisa Kojo, Imatran Seudun Senioriopettajat ry.Liisa Nenonen, Tainionkosken Eläkkeensaajat ry.Pirkko Molkentin, Eläkeliiton Imatran yhdistys ry.Lauri Aunola, Imatran Sotaveteraanit ry., poissaJyrki Kääriäinen, Imatran Sotaveteraanit ry., varajäsenJerena Juutilainen, puheenjohtajaArto Pulkkinen, kaupunkikehityslautakunnan edustajaArto Siitonen, hyvinvointilautakunnan edustaja, poissaSirkku Sarlomo, konsernipalvelut, sihteeriTitta Roslakka, Eksoten edustaja |
| Liitteet |  |
| Jakelu | kaupunginhallitus, lautakunnat, vanhusneuvoston jäsenet ja varajäsenet, www.imatra.fi |
|  | **§ 42 Kokouksen avaus ja läsnäolijoiden toteaminen****Esitys:** Puheenjohtaja avaa kokouksen ja toteaa läsnäolijat.**Päätös:** Puheenjohtaja avasi kokouksen.**§ 43** **Edellisen kokouksen pöytäkirjan hyväksyminen****Esitys:** Hyväksytään edellisen kokouksen 27.8.2019 pöytäkirja.**Päätös:** Hyväksyttiin.**§ 44 Vanhustenviikon tapahtumien järjestelyt**Vanhustenviikon tapahtumien ohjelma on jaettu esityslistan liitteenä.**Esitys:** Käydään läpi vanhustenviikon tapahtumien käytännön järjestelyt ja sovitaan työnjaosta.**Päätös:** Vanhustenviikon tapahtumista on viestitty [www.imatra.fi](http://www.imatra.fi) sivuilla ja facebookissa sekä Uutisvuoksessa. Tapahtumiin kutsutaan myös varajäseniä avustaviin tehtäviin. Sovittiin tapahtumien työnjaosta. **§ 45 Aloite Kulttuuritalo Virran Karelia-salin pyörätuolipaikkojen muutoksesta**Vanhusneuvosto teki aloitteen 26.4.2019 Kulttuuritalo Virran Karelia-salin pyörätuolipaikkojen muutoksesta. Pyörätuolipaikkoja on tällä hetkellä kahdeksan, joista permannolla sijaitsee kaksi paikkaa rivillä 14 ja kuusi paikkaa parven oikealla ja vasemmalla puolella. Vanhusneuvoston mukaan kaukana permannolla ja parvella sijaitsevat paikat haittaavat esitysten näkemistä ja kuulemista. Vanhusneuvosto esitti, että Karelia-salin eturivin paikoista osa korvattaisiin pyörätuolipaikoilla ja, että korkeat kynnykset madallettaisiin. Aloitteen johdosta Kulttuuritalo Virran Karelia salin pyörätuolipaikkojen muutosta selvitetään ja palaveri pidettiin 29.8.2019. Vanhusneuvostosta palaveriin osallistuivat Jerena Juutilainen ja Pirkko Molkentin.**Esitys:** Kuullaan palaverin tulos.**Päätös:** Palaverissa sovittiin kynnysten poistamisesta ja uusien pyörätuoli- ja avustajapaikkojen suunnittelusta taakse Karelia-salin permannolle.**§ 46 Maakunnallisen vanhusneuvostojen kokouksen järjestelyt**Maakunnallinen vanhusneuvostojen kokous pidettiin 11.9.2019 Kulttuuritalo Virran Vierashuoneessa. Kokouksen pääteemana oli teknologia ikäihmisten hoivassa, hoidossa ja kotona asumisen tukena. Asiaa esitteli ja keskustelun alusti kehityspäällikkö Katja Rääpysjärvi Eksotelta. Kuntien edustajat kertoivat oman kuntansa vanhusneuvoston ajankohtaisista asioista. Kokouksessa keskusteltiin myös aiheesta mielenterveyspotilaiden hoito ja kohtelu terveydenhuollossa.Maakunnallisen vanhusneuvostojen kokouksen pöytäkirja on jaettu esityslistan liitteenä.**Esitys:** Merkitään tiedoksi.**Päätös:** Merkittiin.**§ 47 Lausuntopyynnöt kaavaluonnoksiin ja -ehdotukseen**Kaupunkisuunnittelu on lähettänyt seuraavat lausuntopyynnöt:**1**. **Asemakaava ja asemakaavan muutos 1092, kaupunginosa 33 Karhumäki (kaavaehdotus)**”Pyydämme lausuntoanne kaupunginosa 32 Karhumäki asemakaavan ja asemakaavan muutoksen ehdotusvaiheesta. Kaavasuunnittelualue sijaitsee Kirkkokadun ja Peltosirkunkujan välisellä vanhalla peltoalueella. Alueen eteläosa rajautuu asemakaavaan merkittyyn Alapelto -nimiseen katuun. Asemakaavan ja asemakaavan muutoksen tavoitteena on mahdollistaa Tainionkosken päiväkodin laajentaminen. Kaavasuunnittelun pohjana on ollut Imatran Arkkitehtuuritoimiston tekemä Tainionkosken päiväkodin laajennussuunnitelma.”Vanhusneuvosto on antanut kaavaluonnokseen lausunnon 26.4.2019:”Vanhusneuvosto on tyytyväinen, että asemakaavan muutostehdään ennakoivasti varautuen mahdolliseen päiväkodinlaajennukseen.”**2**. **Asemakaavan muutos 1093, kaupunginosa 15 Meltola (kaavaluonnos)**”Pyydämme lausuntoanne kaupunginosan 15, Meltola asemakaavan ja asemakaavan muutoksen luonnosvaiheesta. Kaavasuunnittelualue sijaitsee Viipurintien ja Lappeenrannan kaupunginrajan välisellä alueella. Alueen eteläosassa sijaitsee Lampsiinjoki ja pohjoispuolella Mellonmäki. Asemakaavan ja asemakaavamuutoksen tavoitteena on tarkistaa voimassa olevan kaavan ajantasaisuus mm. maanomistuksen ja katuverkoston osalta. Lisäksi tutkitaan täydennysrakentamisen mahdollisuutta sekä nimistöön tehtäviä muutoksia osoitenumeroinnin selkiyttämiseksi. Lampsiinjoen ja sen läheisten viheralueiden luonnonympäristö huomioidaan asemakaavassa.”**3. Asemakaavan muutos 1094, kaupunginosat 14, Onnela ja 12, Imatrankoski (kaavaluonnos)**”Pyydämme lausuntoanne kaupunginosien 14, Onnela ja 12, Imatrankoski asemakaavan muutoksen luonnosvaiheesta. Kaavamuutosalue sijaitsee Mellonlahden virkistysalueen ja Meltolantien välisellä pientaloalueella. Asemakaavan muutoksen tavoitteena on tarkistaa voimassa olevan kaavan ajantasaisuus mm. maanomistuksen ja katuverkoston osalta. Lisäksi tutkitaan täydennysrakentamisen mahdollisuutta.”**Esitys:** Merkitään tiedoksi.**Päätös:** Kaavamuutoksilla ei ole välitöntä vaikutusta ikäihmisten arkeen. Merkittiin lausuntopyynnöt tiedoksi.**§ 48 Muut asiat****Vanhusneuvostojen päivä 7.11.2019**Vanhusneuvostolle on tullut kutsu osallistua Vanhusneuvostojen päivään:”Vanhusneuvosto koko ikäväestön asialla - Turvallisuus, sähköiset palvelut ja hyvä arki Tervetuloa vanhusneuvostopäivään 7.11.2019. Tämän vuoden aiheena on Vanhusneuvosto koko ikäväestön asialla. Näkökulmina ovat turvallisuus, sähköiset palvelut ja hyvä arki. Tilaisuus on tarkoitettu vanhusneuvostojen jäsenille.  Aamupäivän aiheena on Turvallisuus ja sähköiset palvelut. Iltapäivän aiheena Hyvä arki ja osallisuus. Ohjelmassa on luvassa ajankohtaisia puhujia, vanhusneuvoston jäsenten puheenvuoroja sekä yhteistä keskustelua. Tauoilla voit tutustua myös infopisteiden antiin. Lopullinen ohjelma lähetetään ilmoittautuneille. Voit ilmoittautua tilaisuuteen 28.10 asti seuraavan linkin kautta:  <https://link.webropolsurveys.com/S/61DB7BF617E75E03>. Koska tilaa on rajallisesti toivoisimme, että yhtä vanhusneuvostoa kohti olisi 1-2 osallistujaa. Tilaisuuteen voi osallistua myös etänä, mikä mahdollistaa muiden yksittäisten jäsenten osallistumisen tai koko vanhusneuvoston osallistumisen yhdessä. Etälinkki lähetetään lähempänä tilaisuutta.”Kutsu on jaettu esityslistan liitteenä.  **Senioripassi**Imatran uimahallin kassalta voit ostaa senioripassin, joka on tarkoitettu yli 65-vuotiaille. Senioripassi maksaa 120 €/vuosi ja 60 € /puoli vuotta. Senioripassi on tarkoitettu imatralaisille. Senioripassilla maksetaan ryhmistä vain ohjausmaksu 60 €/lukuvuosi tai 2,5 €/kerta. Senioripassilla voit käyttää urheilutalon kuntosalia ja uimahallia aukioloaikojen puitteissa. Kesätauko on 5 viikkoa, jota ei hyvitetä.Ikäihmisiltä on tullut vanhusneuvoston jäsenille palautetta, että monelle jopa puolen vuoden passi on liian kallis ostaa. Nykyistä useampi ikäihminen saataisiin liikkumaan senioripassilla, jos sen voisi ostaa 3 kk:ksi. **Linja-autopysäkki Vuoksenrannankadulla lähemmäksi palvelutalo Iltatähteä, Poikkivirrankuja 4**Vuoksenrannan alueen palvelutalon asukkailta on tullut palautetta, että Vuoksenrannankadun keskustan puoleisen pään linja-autopysäkki pitäisi olla lähempänä palvelutaloa.**Kulttuuritalo Virran ulkoauditorion kaiteiden kunnostus**Kulttuuritalo Virran ulkoauditorion kaiteet ovat kunnostuksen tarpeessa. Vanhusneuvosto on saanut palautetta, että kesällä ulkoauditorion tapahtumassa kaiteen osa oli sortunut kaiteeseen tartuttaessa.**Ukonniemen stadionin ja torin kaiteet**Vanhusneuvosto on saanut esityksiä, että Ukonniemen stadionin katsomoon ja Inkerinaukion torin portaisiin tarvitaan kaiteet.**Hissiavustus**Tämän hetken talousarvion 2020 valmistelusta saadun tiedon mukaan hissiavustus olisi poistumassa ensi vuodelta sen vähäisen hakemisen vuoksi. Vanhusneuvoston mielestä päätös vaikuttaa huonolta ikäihmisten kotona asumisen kannalta. Esteettömän asumisen työryhmä on tehnyt kyselyt taloyhtiöille ja halukkuutta jälkiasennushisseille on, kun taloyhtiöiden putki- ym. kalliit remontit on tehty. **Voimaa vanhuuteen -hanke**Vanhusneuvosto nimesi vanhusneuvoston varaedustajaksi Timo Saarisen.**Esitys:** Vanhusneuvostopäivään osallistuvat puheenjohtaja, varapuheenjohtaja ja sihteeri. Vanhusneuvoston muita jäseniä suositellaan osallistumaan verkon välityksellä. Käsitellään mahdolliset muut esille otettavat asiat. **Päätös:** Hyväksyttiin esitys, että puheenjohtaja, varapuheenjohtaja ja sihteeri osallistuvat Vanhusneuvostopäivään. Lisäksi vanhusneuvosto päätti tehdä aloitteen 3 kk:n senioripassista, linja-autopysäkin paikan muutoksesta Vuoksenrannankadulla lähemmäksi palvelutalo Iltatähteä sekä Kulttuuritalo Virran ulkoauditorion kaiteiden korjauksesta ja kaiteiden asentamisesta Ukonniemen stadionille ja Inkerinaukion torin portaisiin. Puheenjohtaja kannusti vanhusneuvoston jäseniä toimimaan aktiivisesti hissiavustuksen säilymisen puolesta. Varaedustajaksi Voimaa vanhuuteen –hankkeeseen nimettiin Timo Saarinen.**§ 49 Seuraavan kokouksen ajankohta****Esitys:** Sovitaan seuraava kokousaika.**Päätös:** Seuraava kokous pidetään 12.11.2019 kello 14.00-16.00 kokoustilassa Vallinkoski (h 138).**§ 50 Kokouksen päättäminen****Esitys:** Puheenjohtaja päättää kokouksen.**Päätös:** Puheenjohtaja päätti kokouksen. |
|  | **IMATRAN KAUPUNKI****Vanhusneuvosto**Jerena Juutilainen Sirkku Sarlomo puheenjohtaja sihteeri |